open-index/open-wikipedia-markdown huggingface dataset:
Západoázijské hry

náhľad|Zúčastnené krajiny na hrách v roku 2005
**Západoázijské hry** alebo **Hry Juhozápadnej Ázie** sú medzinárodné multišportové podujatie, usporadúvané každé 4 roky v Juhozápadnej Ázii, pod dohľadom Federácie Západoázijských hier (WAGF) založenej v roku 1997. Účastnia sa ho športovci zo všetkých 13 krajín Juhozápadnej Ázie, ktoré sú členmi WAGF. 

## Dejiny
Prvé hry boli usporiadané v Teheráne v roku 1997. Zúčastnilo sa ich 7 západoázijských a 3 stredoázijské krajiny: Irán, Jemen, Jordánsko, Katar, Kuvajt, Libanon, Sýria, Kirgizsko, Tadžikistan a Turkménsko, ktoré súťažili v pätnástich športoch: atletika, basketbal, bedminton, box, džudo, futbal, karate, plávanie, stolný tenis, šerm, športová streľba, taekwondo, tenis, vzpieranie a zápasenie. Od roku 2002 už stredoázijské štáty na hrách neštartovali, ale pribudli: Bahrajn, Omán, Palestína, Saudská Arábia a Spojené arabské emiráty. No a v roku 2005 pribudol posledný člen WAGFIrak.  

V roku 2009 sa hry neuskutočnili a 4. podujatie hier bolo presunuté až do roku 2013.

## Zoznam Západoázijských hier

## Športy
Na Západoázijských hrách sa v histórii predstavilo dokopy 20 športov.

## Historická medailová tabuľka (19972005)

## Pozri aj
* Ázijské hry 
* Juhoázijské hry 
* Stredoázijské hry 
* Východoázijské hry 
* Hry Juhovýchodnej Ázie 

## Externé odkazy
* Oficiálna stránka Federácie Západoázijských hier
* Západoázijské hry na stránke Ázijského olympijského výboru  
* Západoázijské hry na archívnej stránke Ázijského olympijského výboru 

## Zdroj


Kategória:Multi-športové podujatia
Ján Karel

Ing. arch. **Ján Karel** (* 28. október 1924, Udavské – † 11. november 2005, Prešov) bol slovenský futbalista, česko-slovenský reprezentant a futbalový tréner.

## Životopis
Narodil sa 28. októbra 1924 v Udavskom. Navštevoval SPŠ Stavebnú v Prešove. Po maturite odišiel študovať architektúru do Bratislavy. Neskôr pokračoval v štúdiu na Vysokej škole architektúry a pozemného staviteľstva Karlovej univerzity v Prahe. Vyše štyridsať rokov bol učiteľom na Strednej priemyselnej škole stavebnej v Prešove. Po skončení hráčskej kariéry sa stal trénerom mládeže. Zomrel 11. novembra 2005.

### Reprezentačná kariéra
V roku 1953 odohral tri reprezentačné zápasy. Nastúpil proti Rumunsku (2:0), Bulharsku (2:1) a Švajčiarsku (5:0).

### Klubová kariéra
S organizovaným futbalom začal v prešovskom klube Slávia, kde sa stal v roku 1940 dorasteneckým majstrom Slovenska. Hrával na pozícii útočníka. Neskôr pôsobil v klube ŠK Bratislava kde nastupoval iba za "B" tým. Následne prestúpil do pražskej Sparty, potom do Českých Budějovice a naspäť do Sparty, kde ešte celú jar 1949 odohral v útoku. Potom už dostával šancu ako stredný obranca. 
Od roku 1950 do roku 1956 bol pilierom zadných radov Prešova, v ktorom vynechal iba jedno ligové stretnutie pre zranenie kolena. Podľa štatistických údajov ich bolo 146. Ján Karel sa tak po útočníkovi Ladislavovi Pavlovičovi a obrancovi Františkovi Semešim stal tretím reprezentantom Česko-Slovenska priamo z prešovského dresu (Tatran). Na jar 1957 prestúpil za bratom Jozefom do Košic, kde skončil ako 35-ročný. Nakoniec ešte pôsobil ako hrajúci tréner v Michalovciach.

## Referencie

## Literatúra
* MAGDA, Eugen: *Oprášené Legendy*, Košice, KARNAT - Karol Pástor, 2002.

Kategória:Narodenia v 1924
Kategória:Úmrtia v 2005
Kategória:Osobnosti z Udavského
Kategória:Česko-slovenskí futbalisti
Kategória:Slovenskí futbalisti
Kategória:Hráči 1. FC Tatran Prešov
Kategória:Slovenskí futbaloví tréneri
Židia v Kanade

náhľad|Židovská populácia v Kanade, 2001
náhľad|5 najväčších židovských komunít v Kanade
**[[Židia]] v [[Kanada|Kanade]]** tvoria štvrtú najväčšiu židovskú komunitu na svete. Podľa kanadského sčítania ľudu z roku 2001 žije v Kanade 351 000 Židov.

Židia, aj keď sú v Kanade minoritou, boli dôležití pri formovaní kanadskej identity a kultúry a ich prítomnosť tu začína príchodom prvých imigrantov potom čo Britské impérium zabralo takmer všetky francúzske kolonizované územia, zvané Nové Francúzsko, po Dohode z Paríža z roku 1763, ktorá ukončila Sedemročnú vojnu.

Na rozdiel napríklad od amerických Židov, ktorí sa považujú predovšetkým za Američanov, považujú kanadskí Židia sami seba predovšetkým za Židov. Aj sionizmus bol v Kanade omnoho silnejší ako v USA, naproti tomu antisionizmus sa tu takmer vôbec neprejavil.

Kanadskí Židia sa skôr podobajú britským Židom ako americkým, pretože drvivá väčšina synagóg je ortodoxných a len malá menšina je konzervatívnych a reformných.

Židovské obce tu zastupuje Kanadský židovský kongres (), založený roku 1919. Rôzne sionistické organizácie sú zoskupené v Kanadskom sionistickom kongrese (). 

Veľký dôraz je kladený na židovské vzdelanie. Združenie hebrejských škol (), ktoré vzniklo na začiatku 20. storočia, bolo so svojimi 3000 žiakmi v roku 1982 jednou z najväčších židovských škôl na svete.

## Populácia
Najväčšie židovské komunity v Kanade sú:


File:Kanada-struktura-obyv.jpg|
File:Kanada-vyvoj-vek-strukt.jpg|
File:Kanada-vyvoj-vek-strukt.jpg|

*Zdroj dát: [http://www.jfgv.org/items/CensusCanadaPart1.pdf 2001 Census Analysis The Jewish Community of Canada]*

## Referencie

## Externé odkazy
* Canadian Jewish News
* The Jewish Tribune
* Outlook: Canada's Progressive Jewish Magazine
* The Jewish Virtual Library - Canada
* Bnai Brith Canada
* Zoznam kanadských synagóg 
* 2001 Census Analysis The Jewish Community of Canada

## Referencie


Kategória:Etniká, národy a národnosti v Kanade
Kategória:Náboženstvo v Kanade
Kanada
Kanada
Hersé (dcéra Kekropa)

[náhľad|''Boh Hermes uvidel Hersu'', autor:[Jan Boeckhorst (1604–1668)]]

**Hersé** alebo **Hersa** (, ) dcéra aténskeho kráľa Kekropa I. a jeho manželky Aglaury.

Hersé a jej sestry Aglauros a Pandrosos sa stali kňažkami bohyne Atény. Do Hersy sa potom zahľadel boh Hermes a ona mu porodila syna Kefala, ktorý keď vyrástol bol krásny ako boh.

Keď sa bohyňa Aténa ujala malého Erichthonia, syna boha Héfaista, odniesla ho v uzavretom koši do svojej svätyne na aténsku Akropolu, kde ho potom strážili dva hady.Kôš svojim kňažkám prísne zakázala otvoriť.

Hersa a jej sestry však nevedeli potlačiť ženskú zvedavosť a striehli na vhodnú príležitosť, aby mohli do koša nazrieť. Táto príležitosť sa im naskytla, keď bohyňa Aténa odišla na Pallénu, aby odtiaľ prieniesla vrch, ktorý mal slúžiť na lepšiu ochranu Akropoly.Nanešťastie ich ale pri otváraní koša spozorovala vrana, ktorá to ihneď Aténe oznámila. Nahnevaná Aténa, aby sa čo najrýchlejšie vrátila, pustila vrch a ponáhľala sa do svojej svätyne. Keď ju sestry uvideli, zo strachu pred jej pomstou skočili z Akropoly do priepasti.

## Referencie a bibliografia

Kategória:Postavy gréckej mytológie
Aglauros

**Aglauros** alebo **Agraulos** () môže byť v gréckej mytológii:
* dcéra aténskeho kráľa Kekropa I., pozri Aglauros (dcéra Kekropa)
* dcéra Aktaia, manželka aténskeho kráľa Kekropa I., pozri Aglauros (dcéra Aktaia)
* dcéra aténskeho kráľa Erechthea, pozri Aglauros (dcéra Erechthea)
1. hokejová liga SR 2012/2013

**1. hokejová liga SR 2012/2013** bola 20. sezónou 1. hokejovej ligy. Liga mala 12 účastníkov + mládežnícky tím slovenskej reprezentácie do 18 rokov pripravujúci sa na vrchol sezóny pod hlavičkou HK Orange 20. Tímy na 1. – 8. mieste po základnej časti postúpili do play-off. Kluby na 9. – 12. mieste hrali play-out. Víťazom 1. hokejovej ligy sa stal tím **[[HC 46 Bardejov]]**.

## Účastníci sezóny 2012/2013

## Hrací systém

V základnej časti každé družstvo odohralo 44 stretnutí, pričom sa družstvá stretli 2x doma a 2x vonku. Plus každé družstvo odohralo 1 zápas s HK Orange 20 na domácom klzisku. Tímy na prvých ôsmich miestach postúpili do štvrťfinále, hranom na 3 víťazné stretnutia. Postupujúci zo štvrťfinále odohrali semifinále na 3 víťazné stretnutia. Finalisti hrali na 4 víťazné stretnutia. Víťazný tím play-off 1. hokejovej ligy postúpil do baráže o extraligu s posledným tímom Tipsport extraligy. Tímy nepostupujúce do play-off na 9. – 12. mieste hrali play-out systémom každý s každým raz doma a raz vonku. Do tejto skupiny si družstvá preniesli vzájomné výsledky zo základnej časti.  Najhorší tím zo skupiny play-out putoval do baráže o 1. hokejovú ligu s najlepším tímom 2. hokejovej ligy. Baráž sa hrala na 4 víťazné duely. Počas sezóny bol maximálny počet zahraničných hráčov v klube ustanovený na 5.

### Bodovanie

* Výhra v riadnom hracom čase – 3 body
* Výhra v nadstavenom čase – 2 body
* Prehra v nadstavenom čase – 1 bod
* Prehra v riadnom hracom čase – 0 bodov

## Základná časť

## Play-off
### Pavúk

### Štvrťfinále
* HC Dukla Senica – **[[HC 07 Detva]]** **1:3** (3:0,2:3sn,2:3,1:2)
* **[[HC 46 Bardejov]]** – HC Topoľčany **3:0** (6:2,3:2,8:3)
* **[[HK Dukla Michalovce]]** – MHK 32 Liptovský Mikuláš **3:2** (5:6pp,5:4sn,0:1,4:1,3:2)
* HK Spišská Nová Ves – **[[HC 07 Prešov]]** **2:3** (1:0sn,4:2,2:4,1:6,1:2)

### Semifinále
* **[[HC 46 Bardejov]]** – HC 07 Detva **3:0** (5:4,2:1sn,3:2)
* **[[HK Dukla Michalovce]]** – HC 07 Prešov **3:1** (4:2,4:3,1:4,4:3)
### Finále
* **[[HC 46 Bardejov]]** – HK Dukla Michalovce 4:0 (10:0,5:2,4:2,6:5p)

## Baráž o Extraligu

* **[[MHC Mountfield Martin]]** – HC 46 Bardejov **4:3** (1:2,4:3,4:2,2:4,4:2,1:3,4.3sn)
 
## Play-out

## Baráž o 1. hokejovú ligu SR
* **[[HK Trebišov]]** – MŠK Hviezda D. Kubín **4:2** (3:1,2:3,4:6,3:2sn,4:2,5:2)
## Externé odkazy
* 1.Hokejová liga na stránkach SZĽH 

## Zdroj
http://www.hockeyslovakia.sk/sk

Kategória:Ľadový hokej v 2012
Kategória:Ľadový hokej v 2013
Kategória:1. hokejová liga SR
Zoznam austrálskych panovníkov

1. januára 1901 (po desiatich rokoch plánovania, porad a hlasovaní) vzniká "nezávislá" federácia Austrálske spoločenstvo ako britské domínium. Išlo o autonómny polonezávislý štát, pod vládou britského kráľa, ktorý je od tej doby zároveň ***kráľ (ovná) Austrálie*** (*King of Australia / Queen of Australia *). V roku 1931 prijal britský parlament Westminsterský štatút, podľa ktorého sa Austrália stala úplne nezávislým kráľovstvom so spoločným panovníkom s Veľkou Britániou. Austrália prijala Westminsterský štatút až v roku 1942 (a to retrospektívne k 3. septembra 1939, keď začala druhá svetová vojna). Tzv. Australia Act z roku 1986 definitívne odstránil ostatné ústavné väzby na Veľkú Britániu okrem spoločného panovníka (personálna únia).

Austrálsky panovník je v Austrálii zastupovaný austrálskym generálnym guvernérom.

## Králi Austrálie

## Pozri aj
* Zoznam kráľov Anglicka, Škótska, Veľkej Británie a Spojeného kráľovstva

## Iné projekty

## Zdroj

Kategória:Dejiny Austrálie
Spätný odkaz

**Spätný odkaz**, ang. *backlink* resp. *inbound link* je link, ktorý smeruje na konkrétnu webovú lokalitu alebo internetovú stránku. Môže mať podobu priamej URL adresy, prelinkovaného kľúčového slova, sponzorovaného odkazu či reklamného banneru.
Slúži na to, aby nasmeroval užívateľa na určitú stránku či lokalitu.   

## Internetové vyhľadávače
Spätné odkazy sú dôležité z hľadiska optimalizácie pre vyhľadávače (SEO). Sú jedným z najdôležitejších faktorov ovplyvňujúcich poradie stránky vo vyhľadávačoch (SERP). Existujú rôzne metódy zamerané na získavanie spätných odkazov (tzv. linkbuilding), napr. umiestenie spätných odkazov v katalógoch, PR článkoch, na rôznych fórach, sociálnych sieťach a pod.

## Referencie

## Pozri aj
* PageRank

Kategória:World Wide Web
Kategória:Hypertext
Lykos (syn Pandióna)

náhľad|''Lýkia''
**Lykos** (, ) je v gréckej mytológii syn aténskeho kráľa Pandióna II. a jeho manželky Pylie.

Antický autor Apollodora z Atén uvádza, že po smrti aténskeho kráľa Kekropa II. ovládol Atény jeho brat Métión so svojimi synmi. Zákonný dedič trónu Pandión utiekol do Megary, kde sa oženil s Pyliou, dcérou kráľa Pyla a neskôr v Megare prevzal kráľovské žezlo.

Pandión a Pylia sa stali rodičmi štyroch synov, Lyka, Palla, Nisa a Aigea, ktorý neskôr Métióna z Atén vyhnal a zasadol na kráľovský trón. Lykos potom kvôli nezhodám s bratom Atény opustil a odišiel ku kráľovi Sarpédónovi do krajiny "Solymer", ktorú neskôr premenovali po ňom na Lýkiu.
 
Hieronym a aj iní antickí autori, ktorí zostavili zoznam kráľov Atén, kráľa Metióna neuvádzajú, ale v zhode tvrdia, že Pandión II. bol následníkom aténskeho kráľa Kekropa II. a po ňom sa stal v Aténach kráľom jeho syn Aigieus.
  
## Referencie

## Pozri aj
* Zoznam mýtických panovníkov Atén

Kategória:Postavy gréckej mytológie
Sarpédón

**Sarpédón** (, ) môže byť v gréckej mytológii:
* syn boha Dia a Európy, kráľ Lýkie, pozri Sarpédón (syn Európy)
* syn boha Dia a Laodameie, pozri Sarpédón (syn Laodameie)
* syn boha Poseidóna, pozri Sarpédón (syn Poseidóna)

## Pozri aj
*2223 Sarpedon
Stredoázijské hry

náhľad|Zúčastnené krajiny na hrách v roku 2011
**Stredoázijské hry** sú menšie medzinárodné multišportové podujatie, usporadúvané každé 2 roky v Strednej Ázii, pod dohľadom Ázijského olympijského výboru (OCA). Účastnia sa ho športovci zo všetkých 5 krajín Strednej Ázie. 

## Dejiny
Prvé hry boli usporiadané v Taškente v roku 1995. Zúčastnilo sa ich všetkých 5 stredoázijských krajín: Kazachstan, Kirgizsko, Tadžikistan, Turkménsko a Uzbekistan, ktoré súťažili v dvanástich športoch. V roku 1999 sa hier zúčastnila aj jedna východoázijská krajinaTaiwan. V rokoch 2001, 2007 a 2009 sa hry neuskutočnili. Najbližšie hry by sa mali uskutočniť v roku 2015 v zatiaľ nešpecifikovanom meste.   

## Zoznam Stredoázijských hier

## Pozri aj
* Ázijské hry 
* Juhoázijské hry 
* Západoázijské hry 
* Východoázijské hry 
* Hry Juhovýchodnej Ázie 

## Zdroje
* Stredoázijské hry na stránke Ázijského olympijského výboru  
* Stredoázijské hry na archívnej stránke Ázijského olympijského výboru 

Kategória:Multi-športové podujatia
Kategória:Šport v Ázii
Conrad Bain

**Conrad Stafford Bain** (* 4. február 1923, Lethridge, Alberta, Kanada – † 14. január 2013, Livermore, Kalifornia, USA) bol kanadsko-americký herec.

## Výber z filmografie
* 2011 – *Nezabudnuteľný*
* 1996 – *The Fesh Prince of Bel-Air*
* 1988 – *Mr President*
* 1985 – 'Love Boat*
* [[1979]] – *Fakty života*
* [[1978]]-[[1986]] – *Diff'rent Strokes*
* [[1952]] – *Studio One''

## Referencie
* 

## Iné projekty

## Externé odkazy
* 

Kategória:Filmoví herci USA
Kategória:Televízni herci USA
Kategória:Kanadskí filmoví herci
Kategória:Kanadskí televízni herci
Kategória:Osobnosti z Lethbridge
Kategória:Dvojčatá
Kategória:Osobnosti USA kanadského pôvodu
Kategória:Naturalizované osobnosti USA
Michael Gough

**Michael Gough** (* 23. november 1916, Kuala Lumpur – † 17. marec 2011, Londýn) bol britský herec. Vystupoval vo viac ako 150 filmových a televíznych vystúpeniach.

## Výber z filmografie
* 1989 – *[[Batman (film z roku 1989)|Batman]]*
* 1992 – *[[Batman sa vracia]]*
* 1995 – *[[Batman navždy]]*
* 1997 – *[[Batman a Robin]]*
* 2010 – *[[Alica v krajine zázrakov (film z roku 2010)|Alica v krajine zázrakov]]*

## Externé odkazy
* 

Kategória:Anglickí filmoví herci
Kategória:Anglickí televízni herci
Kategória:Anglickí dabingoví herci
Kategória:Držitelia Drama Desk
Kategória:Držitelia ceny Tony
Christopher Lee

Sir **Christopher Frank Carandini Lee** (* 27. máj 1922, Londýn, Spojené kráľovstvo – † 7. jún 2015, tamže) bol anglický herec a spevák.

## Filmografia (výber)
* 1958 – *[[Horror of Dracula]]*
* 1974 – *[[Muž so zlatou zbraňou]]*
* 1977 – *[[Letisko 77]]*
* 1999 – *[[Ospalá diera]]*
* 2001 – *[[Pán prsteňov: Spoločenstvo prsteňa]]*
* 2002 – *[[Star Wars: Epizóda II – Klonovaní útočia]]*
* 2003 – *[[Pán prsteňov: Dve veže]]*
* 2005 – *[[Star Wars: Epizóda III – Pomsta Sithov]]*
* 2005 – *[[Charlie a továreň na čokoládu (film)|Charlie a továreň na čokoládu]]*
* 2010 – *[[Alica v krajine zázrakov (film z roku 2010)|Alica v krajine zázrakov]]*
* 2012 – **'
* [[2013]] – **'
* 2014 – **

## Referencie


## Iné projekty

## Externé odkazy
* 

Kategória:Anglickí filmoví herci
Kategória:Držitelia ceny Krištáľový glóbus
Kategória:Osobnosti z Londýna
Kategória:Účastníci Medzinárodného filmového festivalu Karlovy Vary
Kategória:Herci, ktorí hrali Bondových darebákov
Pandrosos

[náhľad|''Pandrosos a jej sestry otvorili kôš'', autor:[Jasper van der Laanen (1585 – 1634)]]

**Pandrosos** (, ) je v gréckej mytológii dcéra aténskeho kráľa Kekropa I. a jeho manželky Aglaury.

Pandrosos a jej sestry Aglauros a Hersé sa stali kňažkami aténskeho chrámu zasväteného bohyni Aténe.

Keď sa potom bohyňa Aténa ujala malého Erichthonia, syna boha Héfaista, odniesla ho v uzavretom koši do svojej svätyne na aténsku Akropolu, kde ho potom strážili dva hady.Pandroside aj jej sestrám nariadila, aby kôš v žiadnom prípade neotvárali.

Sestry ale nevedeli potlačiť ženskú zvedavosť a striehli na vhodnú príležitosť, aby mohli do koša nazrieť. Táto príležitosť sa im naskytla, keď bohyňa Aténa odišla na Pallénu, aby odtiaľ prieniesla vrch, ktorý mal slúžiť na lepšiu ochranu Akropoly.Nanešťastie ich ale pri otváraní koša spozorovala vrana, ktorá to ihneď Aténe oznámila. Aténa sa veľmi nahnevala a aby sa čo najrýchlejšie vrátila, pustila vrch a ponáhľala sa do svojej svätyne. Keď ju sestry uvideli, zo strachu pred jej pomstou skočili z Akropoly do priepasti.

## Referencie a bibliografia

Kategória:Postavy gréckej mytológie
Erysichthón

**Erysichthón** () môže byť v gréckej mytológii:
* syn aténskeho kráľa Kekropa I., pozri Erysichthón (syn Kekropa)
* tesálsky kráľ, pozri Erysichthón (Tesália)
Alkippé

**Alkippé** alebo **Alkippa** (, ) môže byť v gréckej mytológii:
* jedna z Amazoniek kráľovnej Hippolyty, pozri Alkippé (Amazonka)
* dcéra boha Area a Aglaury, pozri Alkippé (dcéra Area)
* matka Eupalama, pozri Alkippé (matka Eupalama)
* dcéra élidského kráľa Oinomaa, pozri Alkippé (dcéra Oinomaa)
* dcéra Alkyonea, pozri Alkippé (dcéra Alkyonea)
 
## Pozri aj
*Alcippe
Rio Ave F.C.

**Rio Ave Futebol Clube**, tiež známy ako **Rio Ave**, je portugalský futbalový klub sídliaci v 30-tisícovom meste Vila do Conde, na severe krajiny. Bol založený v roku 1939 a čoskoro získal prezývku *Rio Grande*. Klub momentálne (február 2013) hrá najvyššiu portugalskú súťaž Primeira Liga.

Domáce zápasy hráva na štadióne Estádio do Rio Ave, ktorý má kapacitu 12 815 miest.

Hlavnými farbami klubu sú červená, zelená a čierna.

Najväčším úspechom je účasť vo finále Portugalského pohára, do ktorého sa prebojoval v sezóne 1983-84, avšak prehral v ňom s klubom FC Porto. Najväčším ligovým úspechom je 5. miesto zo sezóny 1981-82. 

## Úspechy
;*[[Segunda Liga]]*
* víťaz: 1995–96, 2002–03

;*[[Portuguese Second Division]]*
* víťaz: 1985–86

;*[[Portuguese Third Division]]*
* víťaz: 1976–77

;*[[Porto Football Association|AF Porto Cup]]*
* víťaz: 1966–67

;*[[Taça de Portugal|Portugalský Pohár]]*
* finalista: 1983–84

## Bývalí známi hráči
*  Fábio Coentrão
*  José Mourinho
*  Nélson Oliveira

## Nedávni tréneri

## Externé odkazy
* Oficiálna stránka klubu 

## Zdroje
* 
* 
* 

Kategória:Portugalské futbalové kluby
Kategória:Futbalové kluby založené v 1939
Treska v majonéze

**Treska v majonéze** je tradičné slovenské jedlo. Pripravuje sa z tresky, zo zeleniny, z octu a majonézy. 

História tresky v majonéze sa začala písať v 40. rokoch v Bratislave v Zimnom prístave, keď dvojica obchodníkov Dr. Alexander Virsík, Dr. Dvořáček a dvaja nemenovaní štátni zamestnanci - títo iba ako finanční podielnici (pretože nemohli oficiálne podnikať), založili spoločnosť Ryba, ktorá dovážala ryby, bola zároveň octárňou a špecializovala sa aj na spracovanie zeleniny. V roku 1946 firma otvorila závod v Košiciach, v rokoch 19461947 dva závody tvorili 70 % celkovej produkcie na Slovensku. V roku 1949 bol k Rybe pričlenený aj znárodnený závod v Žiline, ktorý tu už fungoval od roku 1924.

Vznik tresky v majonéze súvisí so zníženým odbytom rýb na Slovensku v 50. rokoch, čo bolo spôsobené vysokou cenou dovážanej suroviny a životnou úrovňou Slovákov. Firma Ryba sa preto pokúšala vytvoriť chutný šalát s využitím tresky a majonézy. Pôvodnú receptúru šalátu vymyslel bratislavský kuchár a cukrár Július Boško (19182002)
, pôvodom z Nového Mesta nad Váhom, na objednávku od národného podniku Ryba. Prvé zmienky o výrobe tresky v majonéze pochádzajú z roku 1954, pričom sa začala vyrábať vo všetkých závodoch národného podniku Ryba, teda v Žiline, v Bratislave a v Košiciach. V tomto období sa treska v majonéze nazýva treska v remuláde.  Treska sa za komunistického režimu predávala viacmenej výhradne na Slovensku, v Česku len v Ostrave, kde si ju vyžiadali miestni Slováci, ktorí pracovali v ostravských baniach.

Mýtus o tom, že Július Boško bol Košičan, pochádza z reklamnej kampane Veľký Tresko. V skutočnosti Július Boško nemal s Košicami nič spoločné.

V 90. rokoch dochádza k poklesu obsahu rybieho mäsa v treske v majonéze. Tento negatívny jav zmenila ako prvá Ryba Žilina. V roku 2001 sa začala vyrábať v Ryba Žilina Treska v majonéze Exklusiv opäť s vyšším obsahom mäsa (45 % podiel vareného mäsa).

Vzhľadom, chuťou aj konzistenciou sa treske v majonéze podobá rybacia nátierka Rillettes (de poisson). Do tej sa však nepoužíva majonéza, ale ingrediencie, ktorých základom je zvyčajne jogurt alebo fromage blanc, zriedkavo sa používa remuláda (s horčicou, nie vaječným žĺtkom, ktorý je v majonéze). Servíruje sa odlišne, pretože sa nepovažuje za šalát ale práve za nátierku.   

## Treska v majonéze na Slovensku
Firmu Ryba štát v roku 1948 znárodnil a pričlenil pod podnik Ryběna Praha. V rokoch 19711972, po tom, ako vznikol Slovenský mraziarenský a rybný priemysel, pridelili pod jeho strechu i bývalú Rybu. Tá mala v tom čase pobočné závody v Košiciach a už aj v Žiline. Každá pobočka pokračovala vo výrobe tresky v majonéze podľa rovnakej receptúry, až na maličké rozdiely. V roku 1992 bol pôvodný podnik sprivatizovaný a podniky Ryba Bratislava, Ryba Košice a Ryba Žilina začali fungovať samostatne. V súčasnosti pôsobia na trhu už iba RYBA Košice a RYBA Žilina ako nezávislé, ekonomicky samostatné subjekty. Ide výlučne o slovenské podniky.

## Odkazy v kultúre
* *10 dkg Tresky* - pieseň skupiny Taktici

## Referencie


Kategória:Slovenská kuchyňa
Isabelle Adjaniová

**Isabelle Adjaniová** (; * 27. jún 1955, Paríž) je francúzska herečka.

## Filmografia (výber)
* *[[Na Mamuta!]]* (2010)
* *[[Každému jeho kino]]* (2007)
* *[[Môj učiteľ Ibrahim]]* (2003)
* *[[Šťastnú cestu]]* (2003)
* *Paparazzi* (1998)
* *[[Diabolská pasca]]* (1996)
* *[[Kráľovná Margot]]* (1994) ×
* *[[Vražedné leto]]* (1983) ×
* *[[Possession]]* (1981) ×
* *[[Vodič (film)|Vodič]]* (1978)
* *[[Nájomník]]* (1976)

Za filmy označené × získala ocenenie francúzskej Filmovej umeleckej akadémie César. Je držiteľkou čestného Césara ako najlepšia francúzska herečka 80. rokov 20. storočia. 2-krát bola nominovaná i na Oscara.

## Referencie

## Iné projekty

Kategória:Francúzske divadelné herečky
Kategória:Francúzske filmové herečky
Kategória:Francúzske televízne herečky
Kategória:Herci Comédie-Française
Kategória:Držiteľky Césara za najlepšiu herečku v hlavnej úlohe
Kategória:Francúzske osobnosti alžírskeho pôvodu
Kategória:Francúzske osobnosti nemeckého pôvodu
Kategória:Osobnosti z Paríža
Kategória:Absolventi Conservatoire national supérieur d'art dramatique
Drogheda United FC

**Drogheda United FC** je írsky futbalový klub pochádzajúci z mesta Drogheda, ktoré sa nachádza na východnom pobreží krajiny a má približne 30 000 obyvateľov.

Pôvodný klub Drogheda United bol založený v roku 1919 avšak v roku 1963 bol založený ďalší miestny klub Drogheda FC. V roku 1975 sa spojili a bol založený Drogheda United FC. Klub momentálne (február 2013) hrá najvyššiu domácu ligu Írsku Premier Divison.

Domáce zápasy hráva na štadióne Hunky Dorys Park, ktorý má kapacitu 2 000 miest na sedenie, avšak v blízkej budúcnosti sa má dobudovať ďalších 8 000 miest.

Hlavnou farbou klubu je modrá.

Najväčším úspechom je víťazstvo Premier Divison z roku 2007.

## Úspechy
**[[League of Ireland Premier Division]]:*
**Víťaz: 2007
**Finalista: 1982/83, 2012
**[[League of Ireland First Division]]:*
**Víťaz: 1988/89, 90/91, 98/99, 01/02
**Finalista: 1994/95, 1996/97
**[[FAI Cup]]:*
**Víťaz: 2005, 2024
**Finalista: 1971, 1976
**[[League of Ireland Cup]]:*
**Víťaz: 1983/84, 2012
**[[Setanta Sports Cup]]:*
**Víťaz: 2006, 2007
**[[FAI Youth Cup]]:*
**Víťaz: 1971/72, 1972/73, 1996/97

## Drogheda United FC v európskych súťažiach

## Tréneri

## Externé odkazy
* Oficiálna stránka klubu  

## Zdroje
* 

Kategória:Írske futbalové kluby
Kategória:Futbalové kluby založené v 1919
Horúca krv

***Horúca krv*** je slovenský televízny seriál, ktorý vysielala TV Markíza od 21. augusta 2012 v utorok až štvrtok o 21:40 hod. Druhá séria sa vysielala od roku 2013 v utorok a štvrtok o 21:30 hod. Seriál sa kvôli nízkej sledovanosti skončil 2. sériou.

## Dej

Tomáš Lipanský bol nespravodlivo odsúdený za vraždu, ktorú nespáchal. Jeho manželka sa od neho odvrátila. Jeho rodina mu nepomohla. Ukrýva totiž tajomstvo – skutočného vraha.
Tomáš sa po návrate z väzenia musí vyrovnať s tým, že prišiel o všetko, na čom mu záležalo. O ženu, dieťa, česť a dobré vzťahy s vlastnou rodinou. V dedine je outsiderom s nálepkou „vrah“.
Musí očistiť svoje meno, objaviť pravdu o vražde a hlavne znovu získať milovanú manželku a syna.

Dve silné rodiny – Lipanskí a Matúšovi majú na začiatku seriálu veľmi dobrý a korektný vzťah, ktorý je navyše spečatený manželstvom ich detí, Tomáša a Hany. Nezmieriteľne ich však rozdelí vražda Juraja Matúša, brata Hany. Priateľstvo a láska sa menia na nenávisť a odsúdenie. Tomášova snaha získať späť Hanu a syna je zároveň i cestou k zmiereniu oboch rodín, ktoré sú prepojené viac, ako tušia. Horúca krv je príbehom, na konci ktorého je odpustenie. Ale kým ho postavy budú schopné dosiahnuť, budú vo vleku emócií, vášní, intríg a pocitu viny.

Dej seriálu je zasadený na vidiek, pretože pripútanosť postáv k pôde, určitá drsnosť a zemitosť dávajú i vášni a nenávisti inú podobu. Život je k týmto ľuďom tvrdý, preto sú tvrdí i oni. A o čo sú tvrdší, o to viac potrebujú a hľadajú lásku.

## Obsadenie

## Série

## Časti

### 1. séria (2012)

### 2. séria (2013)

## Referencie

Kategória:Televízne seriály TV Markíza
Kategória:Slovenské televízne seriály
Kategória:Dramatické televízne seriály
Kategória:Televízne seriály z roku 2012
Modré z neba (televízna relácia)

***Modré z neba*** je slovenská rodinná relácia, ktorú vysielala TV Markíza, v stredu o 20:30 hod v rokoch 2008 – 2013. Moderátorom bol Viliam Rozboril. 

Relácia bola prerušená po príchode nového riaditeľa TV Markíza.

Od septembra 2014 začala TV JOJ vysielať podobnú reláciu s Viliamom Rozborilom pod názvom V siedmom nebi.

## Externé odkazy
* 
* 

Kategória:Televízne relácie TV Markíza
TV toranj na Iriškom vencu

**TV toranj na Iriškom vencu** (*Televízna veža na vrchu Iriški Venac*) je televízna veža na vrchu Iriški Venac nad mestom Nový Sad. 170 metrov vysoká konštrukcia pozostáva z betónovej podpery (120 m), rozhlasovej antény (30 m) a televíznej antény (20 m). Bola postavená v roku 1975 a výrazne poškodená pri Operácii Allied Force (bombardovanie Juhoslávie NATO-m) v roku 1999. Oprava by stála 11,5 milióna dolárov.

## Zdroj

Kategória:Veže v Srbsku
Kategória:Architektúra z 1975
Sekerovci

***Sekerovci*** je pôvodný slovenský sitkom, ktorý vysielala TV Markíza od 8. januára 2013 v utorok o 20:20 hod. Sitkom prináša množstvo komických situácii vo váženej rodine mäsiara v prostredí malého mestečka. 

## Dej
Konzervatívni Sekerovci sú konfrontovaní s nekonvenčnými a modernými názormi ich nevesty, ktorej snaha zmeniť konzervatívny a staromódny svet malého mestečka je hlavným zdrojom zábavy.

## Obsadenie
* Jevgenij Libezniuk - Vincent Sekera
* Tatiana Kulíšková - Jarmila Sekerová
* Juraj Kemka - Ján Sekera
* Alena Ďuránová - Júlia Sekerová
* Peter Brajerčík - Pavol (Pipo) Sekera
* Bohunka Vaňková - Alžbeta Sekerová

## Série

## Časti

Manželia Vincent a Jarmila Sekerovci žijú v Timravanoch, malom mestečku v nešpecifikovanom kúte Slovenska, dostatočne ďaleko od Bratislavy (miestni si na označenie „mesto“ potrpia, v skutočnosti však Timravany vykazujú všetky znaky dediny), už celú večnosť. Vincent je najväčší škrob v meste a jeho najčastejšia veta znie „Určite je to drahé“, Jarmila naopak pokojná a dobrá duša, rada háčkuje a šéfuje miestnemu spevokolu. Nuž a obaja spolu vedú rodinný biznis – malé mäsiarstvo! Sekerovci majú tri deti. Dcéra Betka  je v tínedžerskom veku, pohŕda rodinou a čo najskôr sa chce dostať z malého mestečka preč. Syn Pavol alias Pipo je futbalista, rebel a trošku „vyšinutý". Pomáha otcovi v mäsiarstve. Najstarší syn Jano sa po rokoch strávených v Bratislave rozhodol vrátiť do rodného mestečka, kde si spolu s manželkou Júliou plánuje postaviť dom. Zatiaľ však naň ešte stále šetria, takže v rámci náhradného riešenia bývajú u jeho rodičov.

## Externé odkazy
* ''Sekerovci'' v archíve Voyo

Kategória:Slovenské sitkomy
Kategória:Sitkomy TV Markíza
Kategória:Televízne seriály z roku 2010
Hliníkovanie

**Hliníkovanie (pohliníkovanie)** alebo **aluminizácia** môže byť: 
* nanášanie vrstvy hliníka na povrch materiálu, pozri hliníkovanie (povrchová úprava)
* chemicko-tepelné spracovanie materiálu, pozri difúzne hliníkovanie
Difúzne hliníkovanie

**Difúzne hliníkovanie** (iné názvy **pohliníkovanie, hliníkovanie, hliníkovanie difúziou, aluminizácia, alitovanie (v širšom zmysle), kalorizovanie, kalorizácia**) je spôsob chemicko-tepelného spracovania ocele a materiálov odolných voči veľmi vysokým teplotám, pri ktorom sa povrch materiálu nasycuje hliníkom. Dosahuje sa ním odolnosť povrchu proti oxidácii pri vysokých teplotách.

Rozlišujú sa dva spôsoby hliníkovania:
**alitovanie (v užšom zmysle)*: Povrch sa hliníkom nasycuje priamo v tuhom prostredí (zmes hliníka, Al2O3, NH4Cl) alebo v roztavenom hliníku.
**alumetovanie*: Na povrch sa šopovacou pištoľou nastrieka vrstva hliníka. Nasleduje niekoľkonásobný náter vodným sklom, vysušenie, potom žíhanie predmetu pri teplote 800 až 1000 stupňov.

## Zdroje
* Hluchý M. a kol.: *Technológia*. Alfa Bratislava, 1977.
*CHEMICKO-TEPELNÉ SPRACOVANIE 
*Gießerei-Lexikon 2008 

Kategória:Hliník
Kategória:Chemicko-tepelné spracovanie kovov a zliatin
Kategória:Povrchové úpravy kovov a zliatin
Chemicko-tepelné spracovanie kovov a zliatin

**Chemicko-tepelné spracovanie kovov a zliatin** je proces, pri ktorom sa mení chemické zloženie materiálu. Do spracovávaného materiálu sa pri vhodnej teplote dodáva vhodný prvok. Zmena prebieha v pevnom skupenstve materiálu.

## Chemicko-tepelné spracovanie ocele
Podstatou chemicko-tepelného spracovania ocele je zmena chemického zloženia jej povrchu. Zmenou sa dosiahne zlepšenie vlastností povrchu súčiastky: zvýšenie tvrdosti, zvýšenie odolnosti proti opotrebovaniu, otlačeniu, únave, korózii či vysokým teplotám. Zmena prebieha difúziou vhodného prvku do povrchu ocele, kde sa v oceli rozpustia, alebo vytvoria zlúčeniny.

Základné postupy chemicko-tepelného spracovania ocele sú:
* cementovanie
* nitridovanie
* difúzne hliníkovanie (alitovanie)
* inchrómovanie
* difúzne zinkovanie (šerardovanie)

## Zdroje
* Hluchý M. a kol.: *Technológia*. Alfa Bratislava, 1977.
Aglauros (dcéra Aktaia)

**Aglauros** alebo **Agraulos** () je v gréckej mytológii dcéra aténskeho kráľa Aktaia.

Aglauros sa vydala za aténskeho kráľa Kekropa I. a porodila mu štyri deti, syna Erysichthóna, ktorý zomrel bezdetný a dcéry Aglauru, Hersu a Pandrosidu. 

Antickí autori nám o Aglaure okrem týchto informácii nič bližšieho nezaznamenali.

## Referencie

Kategória:Postavy gréckej mytológie
Aglauros (dcéra Kekropa)

[náhľad|''Aglauros, jej sestry a boh Hermes'', autor:[Jean-Baptiste Marie Pierre (1714–1789)]]
**Aglauros** alebo **Agraulos** (, ) je v gréckej mytológii dcéra aténskeho kráľa Kekropa I. a jeho manželky Aglaury.

Aglauros a jej sestry Pandrosos a Hersé sa stali kňažkami aténskeho chrámu zasväteného bohyni Aténe.

Keď sa potom bohyňa Aténa ujala malého Erichthonia, syna boha Héfaista, odniesla ho v uzavretom koši do svojej svätyne na aténsku Akropolu, kde ho potom dala strážiť dvom hadoma Aglaure aj jej sestrám prikázala, aby kôš v žiadnom prípade neotvárali.

Sestry však boli veľmi zvedavé a len striehli na vhodnú príležitosť, aby mohli do koša nazrieť. Táto príležitosť sa im naskytla, keď bohyňa Aténa odišla na Pallénu, aby odtiaľ prieniesla vrch, ktorý mal slúžiť na lepšiu ochranu Akropoly.Nanešťastie ich ale pri otváraní koša spozorovala vrana, ktorá to ihneď Aténe oznámila. Aténa sa veľmi nahnevala a aby sa čo najrýchlejšie vrátila, pustila vrch a ponáhľala sa do svojej svätyne. Keď ju sestry uvideli, zo strachu pred jej pomstou skočili z Akropoly do priepasti.

Podľa antického autora Apollodora z Atén, Aglauros a boh Ares boli rodičmi dcéry Alkippy. Keď chcel potom Aglauru znásilniť Halirrhothios, syn boha Poseidóna, Ares ju ochránil a Halirrhothia na mieste zabil.Za túto vraždu ho bohovia predvolali pred súd Areopagos, kde ho po súdnom procese omilostili. 

V starovekých Aténach bohovi Areovi zasvätili pahorok Areopagos, kde mal potom sídlo najvyšší súd Areopág. 
  
## Referencie a bibliografia

## Iné projekty

Kategória:Postavy gréckej mytológie
Avala

**Avala** () () je vrch nad hlavným mestom Srbska Belehradom. 

Nachádza sa v centrálnom Srbsku, približne 16 km južne od metropoly a je dominantou okolia. Na vrchu stojí televízny a rozhlasový vysielač, vďaka ktorému je vrch z diaľky ľahko identifikovateľný. V najvyššej časti  vrchu stojí vojenský pamätník. Severne od masívu Avaly priberá Dunaj svoj najväčší prítok Sáva.

## Iné projekty
 

## Zdroj

Kategória:Vrchy v Srbsku
Kategória:Vrchy pod 1000 metrov v Srbsku
Prokris

**Prokris** (, ) môže byť v gréckej mytológii:
* dcéra aténskeho kráľa Erechthea, pozri Prokris (dcéra Erechthea)
* dcéra Thespia, syna aténskeho kráľa Erechthea, pozri Prokris (dcéra Thespia)
Panamerické hry

náhľad|Dejiská Panamerických hier
**Panamerické hry** sú medzinárodné multišportové podujatie, usporadúvané každé 4 roky v Amerike, pod dohľadom Panamerickej športovej organizácie (PASO). Účastnia sa ho športovci zo 42 amerických krajín, ktoré sú členmi PASO. 6 krajín sa zúčastnilo všetkých hier a iba 2-krát sa Spojené štáty nestali víťaznou medailovou krajinou (v roku 1951 a 1991).

## Dejiny
Počas konania kongresu na LOH 1924 v Paríži členovia Medzinárodného olympijského výboru z Guatemaly, Kuby a Mexika navrhli vytvorenie regionálnych hier v Strednej Amerike. Už o 2 roky sa prvé podujatie týchto hier aj zorganizovalo a dnes nesie názov Stredomaerické a karibské hry. Počas konania LOH 1932 v Los Angeles niektorí zo zástupcov latinskoamerických delegácií navrhli podujatie v celoamerickom meradle. Tento návrh bol prijatý až na kongrese PASO v Buenos Aires v roku 1940. O 2 roky neskôr bolo schválené aj dejisko prvých hier a stalo sa ním práve argentínske Buenos Aires. Začiatok 2. svetovej vojny však oddialil organizáciu hier, ktorá bola obnovená až v roku 1948 počas konania LOH 1948.

Prvé hry sa konali v Buenos Aires v roku 1951. Zúčastnilo sa ich 22 krajín, ktoré súťažili v 140 disciplínach v 17 športoch. 4-ročný cyklus hier nebol nikdy porušený.

V roku 1990 v argentínskom Las Leñas sa uskutočnili prvé a zároveň posledné *Zimné panamerické hry*. Zúčastnilo sa ich 8 krajín, ktoré bojovali v 3 disciplínach v jednom športealpskom lyžovaní. Medaily vybojovali iba 2 krajiny, Spojené štáty a Kanada. V roku 1993 sa mali konať v čilskom Santiagu druhé hry, ktoré však boli zrušené a o žiadne ďalšie sa PASO už nepokúsila.

## Zoznam Panamerických hier

## Športy
V celej histórii Panamerických hier sa predstavilo 41 športov.

;Aktívne športy

;Bývalé a ukážkové športy

## Historická medailová tabuľka (19512019)

## Pozri aj
* Stredoamerické a karibské hry 
* Juhoamerické hry
* Ázijské hry
* Africké hry

## Iné projekty

## Externé odkazy
* Oficiálna stránka Panamerickej športovej organizácie /

## Zdroj
* Panamerické hry na stránke Panamerickej športovej organizácie /


Kategória:Multi-športové podujatia
UN Käerjéng 97

**UN Käerjéng 97** je luxemburský futbalový klub sídliaci v 7-tisícovom meste Bascharage, ktoré leží na juhozápade krajiny. Klub je pomerne mladý, oficiálne vznikol v roku 1997. Jeho predchodcom je **Jeunesse Hautcherage**, ktorý bol založený v roku 1919. Momentálne (február 2013) je účastníkom najvyššej domácej súťaže s názvom Luxembourg National Division.

Domáce zápasy hráva na štadióne Stade um Bëchel, ktorý má kapacitu 1 000 miest a nachádza sa v meste Hautcharage.

Farbami klubu sú červená a modrá.

Najväčším úspechom klubu je víťazstvo Luxemburského pohára, ktoré dosiahol ešte za éry Jeunesse Hautcherage. 

## Úspechy
### Jeunesse Hautcharage
**[[Luxembourg Cup|Luxemburský pohár]]*
**Víťaz (1): 1970–71

### UN Käerjéng 97
**[[Luxembourg Cup|Luxemburský pohár]]*
**Finalista (2): 2006-07, 2008-09

## Účasť v európskych súťažiach
### Jeunesse Hautcherage v európskych súťažiach

### UN Käerjéng 97 v európskych súťažiach

## Káder mužstva
;Súčasná zostava:

 

 

 

## Nedávni tréneri
* Angelo Fiorucci (Júl 2000–Jún 2009)
* Claude Heinz (Júl 2009–December 2009)
* Roland Schaack (Január 2010–)

## Externé odkazy
* Oficiálna stránka klubu

## Zdroj
* 
* 

Kategória:Luxemburské futbalové kluby
Kategória:Futbalové kluby založené v 1997
Adjudikácia

**Adjudikácia** je v medzinárodnom práve termín pre nadobudnutie územia rozhodnutím kompetentného orgánu (súdu, konferencie), väčšinou na základe medzinárodnej zmluvy. Môže mať:
* *deklaratórnu povahu* - pri vyhlásení už existujúceho nároku
* *konštitutórnu povahu* - pri prisúdení územia štátu, ktorý nikdy nebol jeho držiteľom; zakladá tým na toto územie právny nárok

## Pozri aj
* adiudicatio

## Zdroj

Kategória:Medzinárodné právo
Prokris (dcéra Erechthea)

[náhľad|300px|''Prokris a Kefalos'', autor: [Jean-Honoré Fragonard (1732–1806) v Musée des Beaux-Arts d’Angers]]
**Prokris** (, ) je v gréckej mytológii dcéra aténskeho kráľa Erechthea a jeho manželky Praxithey.

Prokris sa vydala za Kefala, syna boha Herma, ktorý bol krásny ako boh. Prokris a Kefalos sa vzájomne veľmi milovali a žili spolu šťastne, až do vtedy, keď sa do Kefala zamilovala bohyňa ranných zôr Éós, ktorá ho potom uniesla až na samý kraj sveta. Bohyňa ho následne zvádzala, ale Kefalos odolal všetkým jej pokušeniam a svojej žene ostal verný. Keď ju už dlho prosil, aby ho pustila domov, vyhovela mu, ale poradila mu, aby sa presvedčil, či mu je aj Prokris verná. Kefalos súhlasil a bohyňa zmenila jeho podobu a on potom svoju Prokris dlho prehováral, ale ona všetky jeho návrhy odmietla s odôvodnením, že je vydatá. Keď však pred ňu vyložil nádherné šperky zaváhala a bola by sa mu oddala, ale v tej chvíli Éós vrátila Kefalovi vlastnú podobu a Prokris od hanby utiekla do hôr. 

V horách sa pripojila k družine bohyne lovu Artemis. Bohyňa ju potom obdarovala čarovnou kopijou, ktorá nikdy neminie cieľ a ešte jej k tomu darovala aj poľovného psa, ktorému neunikne žiadna zver. Keď Prokride Kefalos po čase odpustil a po hľadaní ju nakoniec našiel, ona mu tieto dary venovala. Osud už však manželom nedoprial, aby v šťastí spoločne zostarli.

Prokris sa jedného dňa dozvedela od pastiera, že jej manžel často volá v lese na nejakú Nefelu a preto sa nasledujúce ráno odišla v lese schovať do kríka, kde jej manžel zvykol odpočívať, aby sa presvedčila či je jej verný. Keď začula, že volá na Nefelu, bohyňu oblakov, aby zahnala chládkom jeho únavu, ihneď všetko pochopila a zavzlykala. Kefalos v domnení, že je v kríku zver, hodil tam svoju kopiju. Čarovná kopija svoj cieľ neminula a zásah bol smrteľný. Prokris potom zomrela v manželovom náručí s úsmevom na perách, vedomá si toho, že jej manžel bol vždy verný.   

## Referencie a bibliografia

Kategória:Postavy gréckej mytológie
Aristomačky

**Aristomačky** alebo **Mačky aristokratky** () je americký animovaný film z roku 1970, produkovaný spoločnosťou Walt Disney Productions. Ide o v poradí 20. celovečerný animovaný film, zaraďovaný do takzvanej „animovanej klasiky Walta Disneyho“.

## Obsadenie

## Referencie

## Externé odkazy
* oficiálnej webstránke
* 
* 

Kategória:Filmy z 1970
Kategória:Kreslené filmy Disney
Kategória:Filmy podľa názvu
Hrachová (zaniknutá osada)

**Hrachová** je zaniknutá osada alebo usadlosť medzi obcami Dobrá a Opatová.

## História
Po prvýkrát spomína v listine z roku 1324 ako *Hrahó*. V roku 1338 sa pri ohraničovaní majetku Dobrašov (dnes súčasť Motešíc) spomína ako majetok Kláštora Skalka pod názvom Skala Hrachovina (*via de Harohauia*). V období Matúša Čáka bolo opátstvo na Skalke obsadené jeho prívržencami. Miestny opát Štefan bol v službách Matúša Čáka, ktorý povolil majetok opátstva rozšíriť aj na ľavom brehu Váhu. Matúš Čák všetkých šľachticov, ktorý sa mu nepodrobili tvrdo sankcionoval a zabavoval ich majetky, tie následne prideľoval svojim obľúbencom. Takto prívrženci Matúša Čáka zabrali aj majetky Mikuláša, syna Pavla Šimonyho, ktorým patrila aj Hrachová (*possesssio Arahna*). V tomto období sa stala súčasťou opátstva Skalka.
Po smrti Matúša Čáka došlo k revízii šľachtických a cirkevných majetkov, ktorú zaviedol nový uhorský kráľ Karol Róbert. Dňa 1. októbra 1358 na palatínskom súdnom zhromaždení v Topoľčanoch požiadal Mikuláš, syn Pavla Šimonyho o prinavrátenie zabratého majetku. 20. novembra 1358 sa uskutočnilo opätovné vytýčenie hraníc majetku Hrachová (*Hrahua*) v prítomnosti zemana Juraja, syna Petra z Motešíc, ktorý zastupoval palatína, a tiež v prítomnosti kanonika Jána, ktorý zastupoval Nitriansku kapitulu. Proti uvedeniu Mikuláša do majetku protestoval opát Ján zo Skaly. Spor pokračoval aj na ďalšom stretnutí pred palatínom v januári 1359. Hrachová pravdepodobne zanikla okolo roku 1430, kedy blízku Dobrú pustošili husitské vojská.
## Zmienky o kostole
Podľa kanonickej vizitácie z roku 1829 je známe, že v Opatovskej doline sa v lokalite Hrachová nachádzali pozostatky kostola. Jeho dĺžka bola 11 siah (cca 20,9 m) a 3,5 siahy. Kostol bol postavený na vyvýšenom mieste. Vizitácia tiež zaznamenáva, že neďaleko sa nachádzalo miesto nazývané *Mníšek*, ďalej sa spomína prevoz zvonov z kostola v Hrachovej do kostola v Opatovej.

## Referencie

## Externé odkazy
Časť článku sa zaoberá Hrachovou

Kategória:Opatová (Trenčín)
Kategória:Zaniknuté obce na Slovensku
C/2013 A1

**C/2013 A1** (Siding Spring) je kométa pôvodom z Oortovho oblaku objavená 3. januára 2013 Robertom H. McNaughtom v  Siding Spring Observatory za pomoci použitia 0,5 metrového Schmidtovho teleskopu. Kométa bola predobjavená 8. decembra 2012. V dobe objavu bola kométa vzdialená 7,2 AU od Slnka.

## Riziko kolízie s Marsom
Je malá šanca, že táto kométa sa 19. októbra 2014 zrazí s Marsom. Kométa preletí 0,005 AU (750 000 km) od jadra Marsu. Vzhľadom na neistotu oblasti je možné, že minie Mars o vzdialenosti 0,02 AU (3 000 000 km).

Novšie merania a výpočty Leonida Elenina z 27. februára 2013 však naznačujú, že priblíženie by mohlo byť oveľa tesnejšie, až na 41 300 km (0,000276 AU) od stredu Marsu - asi 37 000 km od povrchu, pričom zrážka nie je vylúčená. Relatívna rýchlosť kométy voči Marsu bola predbežne určená na 56 km/s.

## Referencie


## Zdroj

Kategória:Neperiodické kométy
Kategória:Astronomické objekty objavené v roku 2013
Myriobiblon

thumb|Obal tlačenej verzie ''Myriobiblonu''

**Myriobiblon** (ďalšie názvy pozri nižšie) je názov diela byzantskej literatúry z 9. storočia. Autorom je konštantínopolský patriarcha Fotios. V úvode (podľa najstaršieho manuskriptu) ho Fotios venuje svojmu bratovi Tarasiovi, čo je pravdepodobne iba literárna štylizácia. Dielo vzniklo pred rokom 855.

Ide o najznámejšie dielo byzantskej stredovekej literatúry a jediný príklad byzantskej literárnej kritiky a histórie.

## Názvy
Názov použitý na začiatku originálneho textu znie (v prepise do latinky) **Apografé kai synarithmésis tón anagnósmenón hémin biblión** (iný prepis: **Apografi ke synarithmisis ton anagnosmenon himin vivlion**), čo sa zvykne prekladať ako *Opis a zoznam kníh, ktoré sme prečítali* či *Zoznam kníh, ktoré sme prečítali*.

Ďalšie, umelé názvy textu sú:
* **Myriobiblon** (iné prepisy: **Myriovivlon, Myrióvivlon*, Muriobiblon** ) - gr. Μυριόβιβλον
* **Myriobiblion** (iné prepisy: **Myriovivlion, Myriovívlion*, Muriobiblion**) - gr. Μυριοβίβλιον
* **Myriobiblos** (iné prepisy: **Myriovivlos, Myrióvivlos*, Muriobiblos**)- gr. Μυριόβιβλος
Názov Myriobibl(i)on/-os sa zvykne prekladať ako *Nespočetné množstvo kníh* alebo *Tisíc kníh* alebo *Množstvo kníh*

Ďalšie umelé názvy textu sú:
* **Bibliothéké** (iné prepisy: **Vivliothiki**, **Vivliothíki***) - gr. Βιβλιοθήκη
* **Bibliotheca** (-po latinsky)
* **Bibliothecae Codices** (-po latinsky)

Názov Bibliothéké/Bibliotheca sa zvykne prekladať ako *Knižnica*.

*Poznámka: V prepisoch označených * dĺžeň znamená akcent, nie dlhú výslovnosť. *

## Obsah diela
Myriobiblon je súbor sumárov z 386 kníh, ktoré Fotios prečítal, usporiadaných do 279 alebo 280 kapitol. Z celkového množstva je asi 56 % kresťanských autorov, vyše polovice zaberajú teologické diela, tretinu tvoria historické diela (bez rozlíšenia náboženstva), ďalšia význačná skupina sú diela rétorické, poézia takmer úplne absentuje. Osem kapitol Fotios venuje hagiografiám. Jednotlivé kapitoly obsahujú údaje o obsahu a sčasti aj úryvky z kníh, Fotios k jednotlivým autorom dodáva biografické informácie a vlastné hodnotenie. Pri ich hodnotení ide o pohľad kresťana-intelektuála z 9. storočia. To sa prejavuje napríklad pri jeho hodnotení Origenovho diela *Peri archón*, ktoré bral ako hotový dogmatický traktát a nevzal v úvahu jeho hľadajúci a hypotetický charakter.

Myriobiblon neobsahuje informácie o všeobecne známych autoroch ako boli Aristoteles a Platón, Fotios sa pravdepodobne chcel zamerať na menej známe diela.

## Význam
Myriobiblon je veľmi významná práca pre poznanie starovekých a kresťanských autorov, Fotios cituje množstvo diel, ktoré poznáme iba z jeho podania a zároveň ide o dielo, ktoré umožňuje nazrieť do sveta byzantského intelektuála. Napriek veľkému rozšíreniu si *Myriobiblon* nenašiel pokračovateľov či rozličné redakcie.

## Ukážka

## Poznámky


## Referencie

## Ďalšia literatúra
* 

## Externé odkazy
* Bibliotheca. Ex recensione Immanuelis Bekkeri (1824)
* Photius: Bibliotheca -- Contents

Kategória:Byzantská literatúra
Larina voľba

***Larina voľba*** () je chorvátska telenovela, ktorú v Chorvátsku vysiela Nova TV od 4. septembra 2011. Na Slovensku sa vysielala od 28. mája 2012 do 23. augusta 2019 na TV Doma. 

Seriál zaujal viac ako milión obyvateľov v Európe. Telenovela sa okrem Chorvátska a na Slovenska vysiela aj v Srbsku, Bosne a Hercegovine, Slovinsku, Severnom Macedónsku, Bulharsku, Iráne a v Česku a plánujú ju vysielať aj v Taliansku, Ukrajine a inde.

Telenovelu napísala Jelena Popovićová Volarićová.

## Externé odkazy
* 

Kategória:Chorvátske telenovely
Kategória:Telenovely z 2011
Patentovanie drôtu

**Patentovanie drôtu** alebo **patentovanie** je špeciálny druh kalenia používaný pri výrobe strunových a pružinových drôtov z uhlíkovej ocele. ide o izotermické kalenie do oloveného, alebo soľného kúpeľa s teplotou 400°C až 500°C. Výsledkom je dosiahnutie bainitickej štruktúry, ktorá zvyšuje pevnosť a tvárnosť.

## Zdroje
* Hluchý M. a kol.: *Technológia*. Alfa Bratislava, 1977.

Kategória:Tepelné spracovanie kovov a zliatin
Stredoamerické a karibské hry

náhľad|Krajiny zúčastnené na hrách v roku 2010
**Stredoamerické a karibské hry** sú medzinárodné multišportové podujatie, usporadúvané každé 4 roky v regióne Strednej Amerike a Karibiku, pod dohľadom Stredoamerickej a karibskej športovej organizácie (CASCO)/(ODECABE). Účastnia sa ho športovci z 32 panamerických krajín, medzi ktorými sú aj 4 juhoamerické štáty (Guyana, Kolumbia, Surinam a Venezuela), ktoré sú tiež členmi CASCO. Iba Mexiko sa zúčastnilo všetkých hier. Viaceré športové turnaje na týchto hrách sú kvalifikáciou na kontinentálne hryPanamerické hry, ktoré sa konajú o 1 rok neskôr.

## Dejiny
Počas konania kongresu na LOH 1924 v Paríži členovia Medzinárodného olympijského výboru z Guatemaly, Kuby a Mexika navrhli vytvorenie regionálnych hier v Strednej Amerike. Už o 2 roky sa prvé podujatie týchto hier aj zorganizovalo. 

Prvé hry sa konali v Mexiko City v roku 1926, vtedy pod názvom *Stredoamerické hry*, čo z nich robí najstaršie doteraz konané regionálne hry na svete. Zúčastnili sa ich iba 3 krajiny: Guatemala, Kuba a Mexiko, ktoré súťažili v 9 športoch: atletika, basketbal, bejzbal, plávanie, skoky do vody, šerm, športová streľba, tenis a volejbal. Od roku 1938 nesú hry súčasný názov. 

## Zoznam Stredoamerických a karibských hier

## Športy
V celej histórii Stredoamerických a karibských hier sa predstavilo 41 športov.

;Aktívne športy

;Bývalé športy

## Historická medailová tabuľka (19262014)

## Pozri aj
* Panamerické hry 
* Juhoamerické hry
* Stredoamerické hry

## Iné projekty

## Externé odkazy
* Oficiálna stránka Stredoamerickej a karibskej športovej organizácie  /
* Oficiálna stránka hier v roku 2010  

## Zdroje
* Stredoamerické a karibské hry na stránke Stredoamerickej a karibskej športovej organizácie  /
* Výsledky Stredoamerických a karibských hier